b'\n_START_ARTICLE_\nGabriela Liivam\xc3\xa4gi\n_START_PARAGRAPH_\nGabriela Liivam\xc3\xa4gi (s\xc3\xbcndinud 21. septembril 1980) on eesti kunstnik, fotograaf ja arvutigraafik._NEWLINE_\xc3\x95ppis Tartu K\xc3\xb5rgemas Kunstikoolis meedia- ja reklaamikunsti ning Eesti Kunstiakadeemias animatsiooni. Ta on ennast t\xc3\xa4iendanud fotograafiat\xc3\xb6\xc3\xb6tubades nii Eestis kui ka v\xc3\xa4lismaal._NEWLINE_Fotograafi ja kujundajana on ta teinud koost\xc3\xb6\xc3\xb6d paljude eesti teatrite, filmikompaniide, moedisainerite ja kirjastustega ning esinenud mitmetel grupin\xc3\xa4itustel. 2011. aastal toimus Tartu Genialistide klubis tema isikun\xc3\xa4itus \xe2\x80\x9ePidu makaronitehases\xe2\x80\x9c. 2012. aastal oli ta Rakvere Teatri lavastuse \xe2\x80\x9eNeetud\xe2\x80\x9c kunstnik (lavastaja Heigo Teder). P\xc3\xa4rnu Ooperiga seob teda juba 2007. aastal alanud koost\xc3\xb6\xc3\xb6, kui ta oli eksperimentaalse muusikateatrietenduse \xe2\x80\x9cTopeltwagner juustuga\xe2\x80\x9d kunstnik (lavastaja Sven Kivisildik, muusikajuht Andrus Kallastu). Visuaalse kujundajana teeb ta tihedat loomingulist koost\xc3\xb6\xc3\xb6d ka oma \xc3\xb5e, fl\xc3\xb6tist Leonora Palu ja viiuldaja Indrek Paluga.'